เรื่องร้องเรียน: ร้องเรียนเรื่อง Homeless ใต้สะพาน ทางข้ามคลองสนามชัย ฝั่งขาเข้ากรุงเทพฯ ค่ะ (ระหว่างซอย 46 ไปทางบางปะกอก) เนื่องจากช่วงนี้มี homeless มาอาศัยใต้สะพานเยอะมากๆ แล้วเวลาคนเดินเลียบคลอง คน homeless ชอบกระโดด-กระโจน ใส่ผู้คนที่เดินทางนั้น เกรงว่าในอนาคตอาจจะเกิดอันตรายขึ้น เพราะบางคนก็กินเหล้า เมายา อยู่ใต้สะพาน อยากให้มาจัดการหาที่พักให้คน Homeless โดยด่วนค่ะ ให้เขาได้มีที่พักหลักแหล่ง เพื่อมี่เขาจะได้ไม่มาอาศัยใต้สะพานแบบนี้ แล้วอันตรายค่ะ ผู้คนใช้เส้นทางนั้นเยอะนะคะ ต่างหวานระแวง และกลัวกันไปหมดค่ะ ขอบคุณค่ะ
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบตามข้อมูลที่ท่านแจ้งแล้ว พบคนไร้บ้านจำนวน 6 คน จึงได้แจ้งให้คนไร้บ้านทั้งหมดเก็บสิ่งของของตนเองและมิให้มาพักอาศัยบริเวณดังกล่าวอีก ทั้งนี้ จะมอบหมายเจ้าหน้าที่ประสานกรมทางหลวงซึ่งเป็นหน่วยงานที่รับผิดชอบสะพานปิดกั้นตะแกรงเหล็กเพื่อป้องกันมิให้คนไร้บ้านมาพักอาศัยบริเวณดังกล่าวอีกต่อไปครับ
ความเห็นของผู้แจ้ง: ขอบคุณมากๆค่ะ ที่ดำเนินเรื่องได้ไวขนาดนี้ เป็นกำลังใจให้เจ้าหน้าที่ทุกคนนะคะ สู้ๆค่ะ
พื้นที่: แขวงแสมดำ เขตบางขุนเทียน กรุงเทพมหานคร